ลือ! ตลท.เปิดเฮียริ่งปรับเวลาซื้อขาย พร้อมรับมือช่วงรัฐประกาศใช้พ.ร.ก.ฉุกเฉิน
ลือ! ตลท.เปิดเฮียริ่งปรับเวลาซื้อขาย พร้อมรับมือช่วงรัฐประกาศใช้พ.ร.ก.ฉุกเฉิน
ลือ! ตลท.เปิดเฮียริ่งปรับเวลาซื้อขาย พร้อมรับมือช่วงรัฐประกาศใช้พ.ร.ก.ฉุกเฉิน
26 มี.ค. 2563

ผู้สื่อข่าวรายงานว่า ขณะนี้มีกระแสข่าวว่า ตลาดหลักทรัพย์แห่งประเทศไทย (ตลท.) ได้สอบถามความคิดเห็นผู้ที่เกี่ยวข้องในวงการตลาดทุน และตลาดการเงินถึงกรณีการปรับเวลาปิดทำการซื้อขายของตลาดหลักทรัพย์ฯ และตลาดอนุพันธ์ (TFEX) ให้เร็วขึ้น เพื่อให้สอดคล้องกับสถานการณ์ฉุกเฉิน หลังมีการประกาศพ.ร.ก.การบริหารราชการในสถานการณ์ฉุกเฉิน เพื่อป้องกันการแพร่ระบาดของเชื้อไวรัสโควิด-19 ซึ่งคาดการณ์ว่าอาจจะมีการนำมาตรการเคอร์ฟิวมาใช้ในอนาคต
โดย การปรับเวลาซื้อขายใหม่ที่ตลท.ได้สอบถามความคิดเห็น สำหรับตลาดหลักทรัพย์ฯ จะเปิดทำการภาคเช้าตามเดิมในเวลา 10.00-12.30 น. และเปิดทำการภาคบ่ายในเวลา 12.50-14.15 น. จากเดิม 14.30-16.30 น. ส่วนตลาด TFEX จะเปิดทำการภาคเช้าตามเดิมในเวลา 9.45-12.30 น. และเปิดทำการภาคบ่ายในเวลา 12.40-14.30 น. จากเดิม 14.30-16.45 น.
อย่างไรก็ตามขณะนี้ยังไม่มีรายละเอียดว่าจะมีการปรับเวลาซื้อขายดังกล่าวเมื่อใด แต่ยังเป็นเพียงแค่การเตรียมความพร้อมหากสถานการณ์ยกระดับรุนแรงขึ้นในอนาคต